Mazurek, Milan, poslanec NR SR (2020-11-25):
Ďakujem pekne za slovo. Tak mi dovoľte, prosím vás, hlbšie predstaviť náš návrh zákona tiež revolučného charakteru, ktorý by pomohol vyriešiť problémy, ktoré sa tu tiahnu už doslova po celé generácie a ktoré doteraz nikto neriešil alebo prípadne nejakými kozmetickými zmenami sa snažil poukazovať na to, že ich rieši, ale obsah daného problému pretrval, a práve naopak za roky, rok za rokom sa iba znásoboval. Hovorím o probléme ľudí, ktorí majú nejaký pozemok, na ktorom si povedzme nejaký asociál, nejaký zlodej, nejaký výpalník, nejaký ja neviem mafián alebo taký, ktorý kradne pozemky ako Kiska, postavil nejakú čiernu stavbu a táto čierna stavba mu v podstate neumožňuje tento pozemok využívať tak, ako by ho využívať chcel. Ústava Slovenskej republiky síce hovorí jasne o tom, že každý má právo svoj majetok chrániť, využívať a jednoducho čerpať z neho tie plody, ktoré mu z toho vyplývajú, a taktiež hovorí jasne o tom, že majetok, ktorý je získaný alebo nadobudnutý v rozpore s platnou legislatívou ochranu nepožíva. To znamená, že žiadna čierna stavba, ktorá je postavená v rozpore so stavebným zákonom a na pozemku, ktorú daný človek nevlastní, nemôže požívať ochranu a nesmie podliehať nejakému, nejakej snahe vlády, štátu alebo samosprávy o to, aby tam existencia tejto čiernej stavby v rozpore s voľou majiteľa parcely naďalej pretrvávala. My teda navrhujeme, keďže ľudia majú najčastejší ten problém, že sa nedokážu domôcť spravodlivosti, aby získali v rámci zákona o Policajnom zbore predovšetkým nové kompetencie, ktoré im umožnia, naozaj umožnia tieto čierne stavby zbúrať, zbaviť sa tejto záťaže na svojich pozemkoch a opäť tieto parcely využívať tak, ako by chceli. Ja osobne som riešil obrovské množstvo rôznych prípadov, kedy ľudia naozaj mali tú smolu, že žili v blízkosti komunity ľudí, ktorí sa rozhodli nerešpektovať tieto zákony a rozhodli sa žiť si po svojom a povedali si, že keď vidím niekde zelenú lúku, no tak si tam postavím svoju nejaký, nejakú primitívnu verziu domčeka a budem tam skrátka nažívať. A nestarám sa o to, kto ten pozemok vlastní, nestarám sa o to, ako dlho musel v živote pracovať na to, aby tento pozemok nadobudol, kúpil si ho alebo ho zdedil, jednoducho idem si robiť to, čo mi práve srdce ráči. A keďže viem, že títo ľudia sa obracali na všetky možné štátne orgány a úrady, na políciu, ktorá im nevedela pomôcť – mestskú, štátnu, obracali sa stavebné úrady v mestách, v okresoch, obracali sa na vyššie územné celky, obracali sa na hygienu, obracali sa na Úrad práce, sociálnych vecí a rodiny, jednoducho na Úrad verejného zdravotníctva, na Inšpekciu životného prostredia, proste kamkoľvek sa obracali. Roky a roky sa problém vždy len naťahoval a nebolo toho, ktorý by vydal zásadné rozhodnutie oprávňujúce toho občana, toho majiteľa pozemku, aby konečne mohol čiernu stavbu zbúrať a aby konečne mohol svoj pozemok začať užívať. Tento zákon nemá nejaký, ja neviem, ako by som to nazval, nejaký charakter toho, že by chcel niekoho diskriminovať. Práve naopak. Tento zákon dbá na to, aby vlastnícke práva každého jedného obyvateľa Slovenskej republiky bez ohľadu na to, akú má farbu, vierovyznania alebo čokoľvek iné, boli chránené rovnako. Nesnažíme sa o to, aby bol ktokoľvek znevýhodňovaný alebo zvýhodňovaný. Iba o to, aby zákony platili rovným metrom pre každého rovnako, aby mal každý právo užívať svoj majetok, čo vlastní. A preto keďže existujú tieto problémy a súčasná právna úprava neumožňuje ľuďom zasiahnuť tak, ako by potrebovali, navrhujeme to, aby polícia mala v prípade, že vlastník pozemku ohlási stavebnému úradu a taktiež aj polícii 15 dní vopred zámer zbúrať čiernu stavbu, ktorá sa na jeho pozemku nachádza, aby teda polícia musela poskytnúť súčinnosť takémuto majiteľovi a ochranu jeho osoby, života a zdravia pri takejto aktivite. Pretože veľmi dobre vieme, že ak máte pozemok niekde v osade a rozhodnete sa tam zbúrať čiernu stavbu, ktorú si tam niekto postavil, tak tí osadníci to asi neprijmú s nejakou radosťou a nebudú sa na vás pozerať, ako im chcete zbúrať ten konkrétny domček a z tohto dôvodu je potrebné, aby polícia vedela zakročiť a ochrániť váš život a zdravie, aby ste takúto činnosť mohli vykonať. Skutočne nejde o nič, o nič protiprávne. Práve naopak. Ide o niečo, čo môže konečne zaviesť vládu práva. Ja som sa naozaj stretol s obrovským množstvom ľudí, ktorí takto trpia celý svoj život. Videl som ľudí, ktorí prišli o obrovskú časť svojho majetku. Mnohí poslanci vlády si to možno nevedia predstaviť, mnohí a možno ani opozície, keď žijú niekde v Bratislave alebo niekde uprostred veľkomesta, alebo niekde na vŕšku, kde sú ďaleko od ostatných ľudí a ich bežných problémov. Ale ľudia na východe a na strede Slovenska si tieto veci vedia predstaviť úplne živo. Je to obrovský pocit nespravodlivosti, je to obrovský pocit zúfalstva, ktorý máte, keď chcete iba užívať vlastnú parcelu a štát vám nie je schopný vytvoriť také podmienky, aby ste to mohli robiť. Ale vy aj napriek tomu každý rok musíte platiť daň z nehnuteľnosti, vy reálne musíte platiť za pozemok, ktorý nemôžete využívať, pretože vám ho niekto okupuje. A štát neurobí nič preto aj napriek tomu, že žiadate, že sa obraciate na úrad za úradom, aby ste tento pozemok teda reálne využívať mohli. To je tragický stav. To je stav úplne v rozpore so všetkými zásadami právneho štátu, to je stav, ktorý je v rozpore s Ústavou Slovenskej republiky, a preto ho je potrebné legislatívne riešiť. Ale, priatelia, kolegyne, kolegovia, nie tak, ako ho chcete riešiť vy v OĽANO alebo to, čo ste napísali do programového vyhlásenia vlády. Vy predsa nemôžete prísť a riešiť tento problém tak, že zoberiete prostriedky štátneho rozpočtu, teda aj peniaze toho konkrétneho človeka, ktorý vlastní ten pozemok, tvrdo pracuje, platí dane aj za tú nehnuteľnosť a vy tieto peniaze zoberiete, dáte ich obci na nejaký projekt, na nejaký mechanizmus, aby vykúpila ten konkrétny pozemok za nejakú smiešnu cenu a v podstate tak zlegalizovala existenciu čiernej stavby na tejto parcele. Vy dobre viete, že množstvo ľudí, ktorí majú tieto pozemky, sú už tak zúfalí, že zrejme by boli aj ochotní pristúpiť na túto dohodu, pretože kto iný si ten pozemok kúpi ak nie štát. Ale toto nemá nič spoločné s právom a nemá to nič spoločné so spravodlivosťou. Veď vy predsa nemôžete použiť peniaze tvrdo pracujúcich ľudí, ktorí sa snažia, ktorí žijú slušne, na to, aby ste legalizovali tresnú činnosť niekoho, kto na pravidlá, zákony zvysoka kašle. Veď toto nie je spravodlivé, štát predsa nemôže prísť a legalizovať trestnú činnosť, lebo toto je to, čo vy ste predviedli. Ministerstvo vnútra verejne vydalo výzvu k takejto aktivite, aby obce skupovali za peniaze slušných poctivých pracujúcich ľudí takéto pozemky a následne legalizovali čierne stavby. A ešte sa chválite aj tým, že potom idete k týmto stavbám doťahovať kanalizácie a vodovody. To znamená, že nielenže posvätíte štátnou rukou, dáte priamo pečiatku na to, že niekto ukradol pozemok, postavil si nelegálnu stavbu, spáchal trestný čin, ale ešte mu za to donesiete k jeho nelegálnej čiernej stavbe kanalizáciu a vodovod. Ľuďom, ktorí celý život tvrdo pracujú, ktorí si budujú domy v súlade so všetkou platnou legislatívou, vybavujú všetky povolenia – plynárov, elektrikárov, životné prostredie a neviem stavebný úrad a zažijú si všetky tie peripetie, s ktorými, ktoré s týmto súvisia. Všetky tie obrovské finančné náklady, ktoré toto jednoducho poníma, musí byť naozaj týmto ľuďom, musí, musia sa tlačiť slzy do očí, keď vedia, že oni sa musia takto snažiť, že oni musia prichádzať o obrovské množstvo času, energie, vložiť do toho obrovské množstvo jednoducho svojej vôle a zaplatiť za to veľké množstvo peňazí. A niekto si proste príde na cudzí pozemok, postaví si tam čiernu stavbu a o pár rokov príde štát a vláda, ktorá celý čas tolerovala túto jeho nelegálnu aktivitu. Zlegalizuje mu to za peniaze toho človeka, ktorý vlastní ten pozemok, a ešte mu tam dotiahne aj kanalizáciu a vodovod, lebo povie, že ľudia predsa nemôžu žiť v takýchto zlých podmienkach. Ale keby štát fungoval preventívne, snažil sa dodržiavať zákony, tak by tým aj minimalizoval aktivity takýchto ľudí, ktorí by chceli okupovať cudzie pozemky, lebo by vedeli, že to robiť nemôžu. V súčasnom stave, kedy štát, vláda a všetky orgány tolerujú bezprávie a tolerujú to, že iní ľudia okupujú pozemky iných ľudí, to predsa robiť môžu, lebo vidia, že sa im nič nestane. A toto je presne ten problém. Ak dlhodobo niečo zanedbávame neriešime a nestaráme sa o to, že tu zákony niekto aktívne každým dňom porušuje, tak jasné, že vznikne stav bezprávia a že si určité skupiny obyvateľstva začnú robiť, čo chcú. Čiže, drahé kolegyne, kolegovia, týmto návrhom zákona, tým, že by občan mal právo na základe oznamovacej povinnosti zbúrať nelegálnu stavbu a mal by k tomu poskytnutú súčinnosť polície, ktorá by bola povinná mu ju poskytnúť a chrániť jeho život pri tejto aktivite, by sme vyriešili problémy tisícov ľudí na Slovensku a pomohli by sme k tomu, aby opäť začal zákon platiť pre každého rovnako aspoň v tomto, v tejto problematike. Zároveň, aby ústavné práva obyvateľov Slovenskej republiky neboli len na papieri, ale boli aj niečím reálnym. Boli niečím, čo ľudia môžu cítiť a na čo sa môžu spoľahnúť, o čo sa môžu jednoducho oprieť. Mimoriadne dôležité, mimoriadne zásadné a je to presný opak toho absolútne nelogického a absolútne zločinnosť posväcujúceho spôsobu riešenia, ktorý navrhujete vy. Ďakujem veľmi pekne.